Bødtker var NS-mann og frontkjemper under andre verdenskrig. Bødtker ble medlem av Nasjonal Samling i 1934, og var medlem frem til frigjøringen i 1945. Under andre verdenskrig var han fylkingsfører i Hirden i Bergen. Han vervet seg også som frontkjemper til 1. SS-Politikompani, og fra 1942 av tjenestegjorde han som betjent i Statspolitiet i Bergen. I landssvikoppgjøret etter krigen ble han funnet skyldig i blant annet mishandling, legemsbeskadigelse og legemsbeskadigelse med farlig redskap. Han ble dømt til tvangsarbeid på livstid, men ble løslatt i 1952.